मिथिलाक बेटी नारी शक्ति परिचय दैत विश्वक कतेको देशमे अपन प्रतिभाक परिचय दऽ मिथिला पेँटिँगक प्रदर्शनी लगा चुकल छथि। आस्ट्रेलियाक पर्थमे अप्पन कलाक प्रदर्शन केली तऽ न्यूयार्कक आर्ट गैलरीक शोभा बढ़ा रहल छथि। मेक्सिकोमे हजारोँ लोक हुनका द्वारा बनाओल गेल पेँटिँगक दीवाना छथि। महिला सशक्तीकरण पर आधारित हुनक पेँटिँग विश्वक महिला लेल प्रेरणाक श्रोत बनि गेल अछि। मदर नेचर, रोल आफ मदर, डिवाइन कपल, वूमेन एज पावर, वूमेन एज इनर्जी आदि हिनक प्रसिद्ध पेँटिँग अछि।
 शालिनी नई दिल्ली स्थित इंदिरा गांधी सेँटर फार आर्ट सेमिनारमे भाग लऽ कलाकार केँ महिला सशक्तीकरण पर बेसी से बेसी पेँटिँग बनेबाक आह्रान केलनि। क्रियेटिविटी पर कनिके दिन पहिले हुनका द्वारा बनाओल गेल पेँटिंगक मांग देश-विदेशमे अछि। स्वीमिँग पुलमे हेलैत महिला, पहाड़ पर चढ़ैत महिला, स्पेस पर जाइत महिला पर बनाओल गेल हिनक पेँटिँग दर्शनीय अछि। शालिनीक उपलब्धि पर अमेरिकाम एकटा पोथी छापल गेल अछि। शालिनी बताबय छथि जे गाममे रहलाक बादो BBC समाचार सुनबाक कारणे हुनका मिथिला पेँटिँग बनाबयक प्रेरणा छात्रावस्था मे भेटल। अमेरिकामे प्रोफेसर पद सऽ रिटायर्ड भेल मधुबनी निवासी डा॰ परमेश्वर झाक कहब छन जे शालिनी महिला शक्तिक प्रतीकछथि। 